ARRAIZ BARBADILLO (EH Bildu, 2015-10-22):
Egun on guztioi.
Gaur urriak 22 ditu, beraz atzo urriaren 21 izan zen, 2015eko urriaren 21 hain zuzen ere. Eta "Back to the Future" pelikulan bezala Marty McFly Hill Valleyra agertu beharrean gure artean agertu izan balitz, denboran bidaiatzeko kotxerik ez, hologramen bidez senideak bisitatzerik ez, aeropatinik ere ez, ezta Espainiar Estatuan Botere Judizialaren independentzia santsurik ere.
30 urte ez, kasu honetan 40 urte joan dira eta Botere Judizialaren independentziari dagokionez, Espainiar Estatuan duela 40 urte baino okerrago gaudela esan dezakegu, denboran ez ezik fisikoki ere Locke, Montesqueau eta botereen banaketa Madrildik oso urruti gelditu ziren. Botereen banaketa zuzenbide Estatu modernoaren zutabe nagusienetako bat da, Espainiar Estatuan ordea, txiste bat. Argi eta garbi esanda, botereen banaketarik ez egotea Espainiar Estatuaren kalitate demokratikoa oso eskasa dela adierazteko arrazoi nagusienetako bat da.
Ez dugu guk asmatu, ez baita EH Bilduk esaten duen bakarra. Nazioarte mailan World Economic Forum-ek urtero egiten duen rankingaren arabera, 2012. eta 2013. urteetan, Espainia 60. tokian zegoen, Txinaren atzean. Urtebete beranduago, ordea, 72. tokira jaitsi zen, Iranen ondoan. Aurtengo rankinga agertzeke oraindik, ez dirudi Espainiak gora egingo duenik. Baina ez da World Economic Forum soilik, Europako Kontseiluak ere nabarmendu du herritarrek Europako Batasun osoan 28 estatutik, Espainiar Estatuko Botere Judizialaren independentzia 26. tokian kokatzen dutela.
Espainiar Estatuan Botere Judiziala erabat politizatuta dago, edo beste modu batez esanda, Botere Legegileak eta Botere Exekutiboak, Botere Judiziala erabat bahituta daukate, bahituta bai, bahituta. Epaileek ez badute botere politikoak, agintean dagoen alderdi politikoak alegia, nahi duena egiten, botere politiko horrek berak epaileak aldatzen ditu. Hori bakarrik gertatzen da alderdi politiko horrek bere agindupeko epailea jartzeko aukerarik izan ez duenean, eta noski, bera baino lehenago agintean zegoen alderdi politikoak jarritakoak daudenean.
Orain esan dudana gure azalean bertan sufritu dugu. Sortu gaur egun, legeztatuta dago, Alderdi Popularrak, PSOEk Auzitegi Gorenean jarritako epaileak aldatzeko astirik izan ez zuelako. Hori da arrazoi bakarra. Ez dut uste, PSOEk jarritako epaileei ezer zor diogunik, baina benetan bitxia gertatzen da epaileek beraien lana irizpide edo agindu politiko zehatzik gabe egitea.
Seguruenez egun hauetan, Askapena herri mugimendu internazionalistak, ETAren nazioarteko arloko kideak izateagatik epaitzen ari den Auzitegi Nazionala izateak, existentziak berak, Espainiar Estatuan botere politikoak zuzenbidearen gainetik ala azpitik, Estatu interesak babestearren nola erabiltzen duen Botere Judiziala ederki asko azaltzen du. Auzitegi Nazionala, jarduera politiko independentista, besteak beste zigortzeko asmoz, inolako konplexurik gabe erabili dira.
Gauzak horrela, Arnaldo Otegi atxilotzeko agindua eman eta espetxeratzea erabaki zuen epailea bera, orain Auzitegi Nazionaletik kanpo dagoenean, hau da, morrontza politikotik askatuta dagoenean, Arnaldo Otegi berak, bakearen alde lan egiteko, kalean egon beharko lukeela dio. Esanguratsua.
Baina Auzitegi Nazionala ez da bakarra, noski. Auzitegi Gorenaren egoera ez da hobea eta Kataluniako Goi Auzitegia, Artur Mas herritarrei hitza eta erabakia emateko kontsulta egiteagatik epaitu nahi duenak, ez dago oso urruti.
Zer esanik ez, Euskadiko Goi Auzitegiak, Ibarretxe lehendakaria ere epaitu zuen eta beste maila batean noski, aurki, nire jarduera politikoa bera epaitzeko ohorea izango du auzitegi horrek.
Espainiar Estatuan, epaitegiak gehiegitan arazo politikoei erantzuteko baliatzen dira. Jarrera iraunkor horrekin, Estatuak arazo politikoei erantzun politikoak emateko zailtasunak, ezintasunak adierazten ditu. Eztabaida politikoa demokratikoki egin eta herritarren erabakiak errespetatu beharrean, arerio politikoa auzipetu egiten du. Auzipetu, epaitu eta zigortu egiten du. Horixe da Espainiar Estatuak bere arazo politiko nagusiak ebazteko baliatzen duen formula magikoa.
Noski, batzuetan epaileak beraiek kexu izaten dira, esku artean darabilten legedia motz-motz gelditzen zaielako eskatzen diotena kontuan hartuta. Orduan, beraien jabe politikoei eskatzen dizkiete legeak luzatzea edo bihurritzea. Ez da arazorik egoten, erraz konpontzen da. Botere politikoak legedia pixka bat luzatu egiten duelako, edo legea pixka bat bihurritu egiten du, beti ere epaileei lana errazteko asmoz. Auzipetu, epaitu eta zigortzeko asmoz.
Batzuetan suertatzen den legeak hainbeste bihurritu eta gero, oso harreman arina, ia harremanik ez duela zuzenbidearekin. Beste batzuetan ordea, oinarrizko eskubideak zapaltzeko lege, zapaltzeko makina bihurtzen dira.
Kontua ez da hau edo bestea noizean behin gertatu dela, kontua da espainiar Estatuan, ohiko jokabide bilakatu dela, arazo politikoei aurre egiteko modu bakarra. Eztabaida politikoa alboratu, herritarren iritziari muzin egin, eta arerio politikoa, arazoa sortu duena, auzipetu, epaitu eta zigortu. Zigor eredugarria, inork ez dezala berriro, aurrekoak egin duena errepika.
Ayer nos sorprendió una nueva operación de la Guardia Civil en Cataluña. No sé si nos sorprendió realmente, o también nos la esperábamos. No seremos nosotros, ni nosotras, no será esta bancada quien vaya a defender ni la práctica política, ni mucho menos la práctica institucional durante décadas de Convergencia Democrática de Cataluña. No vamos a ser desde esta bancada quienes vamos a abandonar una postura de absoluto rigor e inflexibilidad contra la corrupción. Porque más allá del desprestigio contra el sistema político actual, pensamos que sobre todo incide en un sistema de castas, en un sistema de privilegios para algunas élites, en detrimento de los derechos de las clases populares.
Y en ese caso, también pedimos todo el peso de la ley contra los corruptos, pero no sólo contra los corruptos de Convergencia, también contra los corruptos del Partido Popular que están a día de hoy en la calle, disfrutando de condiciones inimaginables para alguien que ha cometido delitos de tal calibre.
Pero si cabe alguna duda, porque de por medio esta el Poder Judicial cuando entra en una operación de este tipo, cuando entra la Guardia Civil se nos disipa cualquier duda. Está claro que hay una intencionalidad política, una motivación política detrás de esa operación. Y es una motivación política contra el proceso independentista puesto en marcha en Cataluña, no nos queda ninguna duda.
García Albiolek ekimen hau Auzitegi Konstituzionala aldatzeko eta berari ez dagozkion funtzioak emateko ekimena eraman zuen Kongresura, hauteskunde kanpaina erdian. Gauzak egiteko moduak ere argiki adierazten du zein den intentzioa, zein den asmoa.
Kontuan hartuta hauteskunde emaitzak zeintzuk izan diren, García Albiolek eta Alderdi Popularrak lortu dituenak, espero dut ekimen hori lehenbailehen erretiratzea. Besterik ez dute egin behar, kontuan hartuta zer gertatu zaien Kataluniako herritarrei nola erantzun dieten beraien ekimenaren aurrean.
Ez du balio demokraziak eman ditzaken tresna batzuk demokraziaren printzipioen kontra erabiltzea, zuzenbide Estatuaren kontra erabiltzea. Eta argi eta garbi dago Katalunian hori gertatzen ari dela, arerio politikoa eztabaida politikotik kanpo utzi nahi da, eta horretarako tresna guztiak, jukutri guztiak erabiltzen saiatzen ari da. Azkena izan da atzoko operazioa, herenegun Auzitegi Konstituzionalaren funtzioak aldatzen eta handitzen nahi izatea.
Hori argi eta garbi izanda, gure ustez espainiar Estatuaren degenerazio demokratikoaren adierazle garbiak dira. Eta degenerazio demokratiko hori gero eta handiagoa da, gero eta ageriagoan dago mundu guztiaren aurrean espainiar Estatuan gertatzen ari den degenerazio demokratiko hori.
Ante la degeneración democrática del Estado español, sólo cabe procesos independentistas. Proceso independentista en Cataluña y proceso independentista en Euskal Herria, para poder operar una transformación democrática, una transformación democrática real, una democratización de nuestra sociedad con su pleno sentido.
Eskerrik asko.